Na temelju članka 9. stavka 2. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10) i članka 47. Statuta Općine Sikirevci („Službeni vjesnik Brodsko-posavske županije“ br. 11/21) Općinski načelnik Općine Sikirevci dana 30. studenog 2023. godine donio je

ODLUKU

o visini osnovice za obračun plaće službenika i namještenika zaposlenih u upravnim odjelima Općine Sikirevci

Članak 1.

Ovom Odlukom utvrđuje se visina osnovice za obračun plaće službenika i namještenika zaposlenih u upravnim odjelima Općine Sikirevci.

Članak 2.

Osnovica za obračun plaće službenika i namještenika zaposlenih u upravnim odjelima Općine Sikirevci utvrđuje se u visini :

* od 843,641 eura bruto za koeficijent složenosti poslova radnog mjesta I. i III. Kategorije
* od 816,31 eura bruto za koeficijent složenosti poslova radnog mjesta IV. Kategorije

Osnovica iz stavka 1. ovog članka primjenjuje se počevši s plaćom za mjesec studeni 2023. godine koja će biti isplaćena u prosincu 2023 godine.

Članak 3.

Stupanjem na snagu ove Odluke prestaje važiti Odluka o visini osnovice za obračun plaće službenika i namještenika zaposlenih u upravnim odjelima Općine Sikirevci KLASA:022-02/21-01/1;URBROJ:2178/26-01-22-01 od 28.02.2022.

Članak 4.

Ova Odluka stupa na snagu osmog dana od dana objave u „Službenom glasniku Općine Sikirevci“.

KLASA: 120-01/23-01/1

URBROJ:2178-26-01-23-01

Sikirevci, 30.studeni 2023. godine

OPĆINSKI NAČELNIK:

Josip Nikolić, dipl.ing.drv.,v.r.